שרה ברליס

שרה ברליס (באנגלית: Sara Bareilles; נולדה ב-7 בדצמבר 1979) היא זמרת-יוצרת, פסנתרנית, שחקנית וסופרת אמריקאית. פריצתה הגדולה התרחשה בשנת 2006, עם הלהיט "Love Song", שהגיע למקום הרביעי במצעד הבילבורד השבועי האמריקני. מנעדה הקולי נע מקונטרה אלט ועד מצו-סופרן. היא מכרה למעלה משלוש מיליון אלבומים ולמעלה מ-15 מיליון סינגלים בארצות הברית. ברליס זכתה בפרסים שונים, כולל בשני פרסי גראמי, הייתה מועמדת לארבעה פרסי אמי ושלושה פרסי טוני.

ראשית חייה
שרה בת' ברליס נולדה נולדה ב-7 בדצמבר 1979 באאוריקה, קליפורניה. אביה, פול ברליס, היה שמאי ביטוח וחוטב עצים ואימה, בוני הלברסן, עבדה בבית לוויות. יש לה שתי אחיות מבוגרות יותר בשם ג'ני וסטייסי. כאשר הייתה בת 12, הוריה של ברליס התגרשו. שני הוריה נישאו מחדש לאחר מכן, ונולדה לאביה ולאשתו החדשה בת בשם מלודי.

ברליס גדלה קתולית ולמדה בבית ספר קתולי, אך עברה לבית ספר ציבורי בשל בריונות. אמה ושתי אחיותיה הגדולות היו מעורבות בעולם התיאטרון, ומהן ברליס פיתחה את אהבה למוזיקה ותיאטרון. הפעם הראשונה בה הופיעה על במה הייתה בגיל 13, כשהיא שיחקה ילדה קטנה במחזמר בשם "Quilters" ביחד עם אחותה, סטייסי. היא הייתה חברה במקהלת התיכון שלה ובהפקות מוזיקליות במסגרת התיאטרון הקהילתי המקומי. כולל בהפקת בית הספר התיכון שלה של "חנות קטנה ומטריפה", בה שיחקה את דמותה של אודרי. היא סיימה את לימודיה בבית הספר התיכון של אאוריקה ביוני 1998.

ברליס למדה תקשורת באוניברסיטת קליפורניה בלוס אנג'לס, שם הייתה חברה בהרכב הא-קפלה "Awaken a Cappella". ניתן לשמוע אותה באלבומם Dysfunktional Family שרה את שירה "Gravity" ואת "I Want You Back" של חמישיית הג'קסונים. ברליס וחברי הלהקה מארון 5 הכירו אחד את השני עוד מימהם באוניברסיטה, בתקופה בה הלהקה עדיין נקראה "Kara's Flowers". היא הופיעה בקונצרט הסטודנטים השנתי של אוניברסיטת קליפורניה, וזכתה פעמיים. היא לימדה את עצמה לנגן במספר כלים, כולל פסנתר.

קריירה
Careful Confessions
בגיל 19, ברליס כתבה את שירה הראשון, "Gravity", לאחר פרידה קשה מבן הזוג הראשון שלה.

לאחר שסיימה את לימודיה באוניברסיטה בשנת 2002, ברליס החלה מיד לרדוף אחרי קריירה במוזיקה והחלה להופיע בברים ומועדונים באזור קליפורניה, בנוסף לעבודתה כמלצרית. באותה תקופה, היא פתחה עבור מארון 5 בסיבוב ההופעות בן שבועיים במכללות בחוף המזרחי. בשנת 2003, היא הוציאה שני שירי דמו, בעיקר של הופעות חיות: "The First One" באפריל, ו- "The Summer Sessions" באוקטובר. בשנת 2004 היא הופיעה כזמרת בבר בסרט העצמאי "Girl Play" וביצעה את השיר "Undertow". 

ברליס החלה לצבור קהל מעריצים קטן בזכות הופעותיה השונות ובינואר של אותה שנה היא הוציאה את האלבום הראשון שלה, "Careful Confessions". היא הפיקה את האלבום ביחד עם ידידה, גבריאל מאן, שהכירה דרך קבוצת הא-קפלה שלה והוא כלל 7 הקלטות אולפן ומספר הקלטות של הופעות חיות.
Little Voice
ברליס חתמה על חוזה עם חברת אפיק רקורדס באפריל, 2005. ובילתה את קצת יותר משנה בכתיבה, הלחנה ועיבוד מחדש של שירים עבור אלבומה הקרוב. שירה "Gravity" הופיע בקצרה בסרט העצמאי משנת 2006, "לאהוב את אנאבל". בנוסף, היא לקחה חלק בסיבוב ההופעות של מארק ברוסארד בשנת 2006, כאשר היא משמשת כמופע החימום שלו.

ב-2007 ברליס יצאה לסיבוב הופעות עם אקוולאנג, מיקה ולהקת הרוק רוקו דלוקה והברדן. 

ביוני 2007, שירה "Love Song", שוחרר כסינגל החינמי של השבוע אצל אייטונס. היא כתבה את השיר מתוך התסכול והלחץ שלה מלעבוד תחת חברת תקליטים גדולה ומהלחץ שלה ליצור אלבום שיעמוד בדרישות שלהם. ב-7 ביולי שוחרר האלבום השני שלה, "Little Voice". שישה שירים מתוך תריסר השירים באלבום היו גרסאות משופרות של שירים מתוך Careful Confessions.

"Little Voice" זינק למקום הראשון ברשימת האלבומים שהורדו הכי הרבה בחנויות המוזיקה בשבוע הראשון ליציאתו, והגיע למקום ה-45 במצעד בילבורד 200. לאחר שברליס הופיעה בפרסומת של רפסודי, "Love Song" זינק מהמקום ה-32 למקום ה-16 במצעד 100 השירים הלוהטים ומהמקום ה-32 למקום החמישי במצעד השירים הדיגיטליים. בשבוע הראשון של 2008, השיר פרץ לעשירייה הראשונה במצעד הוט 100, והגיע עד למקום הרביעי. הסינגל קיבל שישה פרסי פלטינה מ-RIAA עבור יותר משישה מיליון מכירות. הסינגל קיבל גם פרס זהב בשנת 2009. השיר הגיע למקום הראשון במצעד 100 שירי הפופ של בילבורד מגזין. ברליס ביצעה את השיר במצעד The Tonight show עם ג'יי לנו, ובתוכנית the Today Show. "Love Song היה מועמד בקטגוריות שיר השנה וביצוע הפופ הווקאלי הטוב ביותר לאישה בטקס פרסי הגראמי ה-51.

בשנת 2007 היא הייתה הופעת החימום של להקת מארון 5 בסיבוב ההופעות שלהם בארצות הברית. היא פתחה עבור ג'יימס בלאנט בסיבוב ההופעות "You Oughta Know" של VH1. מאוחר יותר, היא הצטרפה ללהקות counting crows ומארון 5 לסיבוב הופעות הקיץ שלהם בשנת 2008.

במהלך אביב 2009, בריילס הייתה בסיבוב ההופעות השני שלה, Gravity Tour, כדי לקדם את "Gravity", הסינגל השלישי והאחרון מתוך "Little Voice".
Kaleidoscope Heart
כאשר ברליס לא הצליחה לסיים אף שיר עבור אלבומה החדש, היא נכנסה לתקופה של מחסום כתיבה והחלה לחשוש שלעולם לא תצליח לכתוב שיר נוסף. מהפחד הזה היא קיבלה את ההשראה לכתוב את השיר "Uncharted". 

הסינגל הראשון מתוך האלבום החדש של ברליס, "King of Anything", יצא לראשונה במאי 2010. "King of Anything" קיבל מ-RIAA פרס פלטינה ב-23 בפברואר, 2011. השיר היה גם מועמד לפרס גראמי לביצוע הפופ הווקאלי הטוב ביותר לאישה.

אלבומה השלישי, "Kaleidoscope Heart" שוחרר ב-7 בספטמבר 2010, והגיע למקום הראשון במצעד הבילבורד 200, לאחר שמכר 90,000 עותקים. 

ברליס יצאה לסיבוב הופעות Kaleidoscope Heart שהתחיל ב-25 בספטמבר, 2010 בפורטלנד, אורגון עד דצמבר 2011, כאשר לחלק מההופעות אזלו הכרטיסים. היא יצאה לסיבוב הופעות באירופה, אסיה ואוסטרליה עם מארון 5 באביב, 2011. היא גם פתחה הופעות עבור צמד מוזיקת ​​הקאנטרי, שוגרלנד בסיבוב ההופעות "Incredible Machine" בקיץ 2011. הסינגל השלישי והאחרון שיצא מתוך "Kaleidoscope Heart" הוא "Gonna Get Over You", עם קליפ בבימויו של ג'ונה היל.

ב-13 באוגוסט 2011, הבמה ביריד המדינתי של אינדיאנה קרסה 20 דקות לאחר שברליס סיימה להופיע כמופע הפתיחה של שוגרלנד. שבעה אנשים נהרגו, ויותר מ-45 נפצעו.

ברליס הצטרפה לעונה השלישית של סדרת הטלוויזיה The Sing-Off, של רשת NBC כשופטת מפורסמת לאחר עזיבתה של ניקול שרזינגר, ועבדה לצד בן פולדס ושון סטוקמן מהלהקה "Boyz II Men". ברליס גם הופיעה כאורחת בפרק של הסדרה "ההרפתקאות האפיות של באקט וסקינר".

זמן קצר לאחר שהצטרפה לסדרה The Sing-Off , ברליס הודיעה שהיא בתהליך הקלטת מיני-אלבום חדש, בהפקתו של בן פולדס. היא גם שיתפה פעולה עם הזמרים-יוצרים גרג לאסוול וג'ון מק'לאגלין על הסינגלים החדשים שלהם. ב-17 במרץ יצא הסרט התיעודי “A Trace of the Sun: Volunteering in Japan”, על התקופה שברליס בילתה בהתנדבות ביפן לאחר רעידת האדמה בטוהוקו בשנת 2011. המיני-אלבום שלה, Once Upon Another Time, יצא ב-22 במאי, 2012 והכיל 5 הקלטות חדשות. הסינגל הראשון והיחיד מהמיני-אלבום, "Stay", יצא ב-21 באפריל 2012, על תקליט ויניל 7 אינץ', בלעדי למשתתפי יום חנויות התקליטים, עם השיר "Beautiful Girl" בצד B.

ב-26 בפברואר 2013, פרסמה ברליס סרטון ביוטיוב ובו הצהירה שהיא "יוצרת אלבום" והדריכה את הצופים "לעקוב אחר עדכונים נוספים". ב-27 במרץ 2013, הודיעה שתצא לסיבוב הופעות כדי לקדם את האלבום החדש. הסינגל הראשון, "Brave", יצא ב-23 באפריל. האלבום, The Blessed Unrest, יצא ב-16 ביולי, 2013.

בינואר 2013, ברליס הייתה אמנית שותפה ללהקת הא-קפלה "Straight No Chaser" בשיר של חמישיית הג'קסונים, "I Want You Back" שדוחר לראשונה בבילבורד.

ברודוויי
במהלך שנת 2016 ברליס יצרה, כתבה, הלחינה והפיקה את הגרסה הבימתית לסרט הקאלט "מלצרית" משנת 2007, שהוציאה כאלבום קונספט ואחר כך עובד למחזמר הפופולרי שמציג בברודוויי, באולם ברוקס אטקינסון, וכן בווסט אנד, בתיאטרון אדלפי, ואף הופיעה בתפקיד הראשי על בימות ברודוויי ווסט אנד.

בשנת 2021 שיחקה בסדרת הטלוויזיה של טינה פיי "בנות לנצח" אותה יצרה לרשת Peacock, בה ברליס גילמה את דון, כוכבת פופ בלהקת בנות משנות ה-90 שחוזרות לעשות קאמבק.

בשנת 2022 הופיעה בברודוויי במחזמר Into the Woods בתפקיד אשת האופה.

פילמוגרפיה

סרטים
שנהשםתפקידהערות 2004Girl Playזמרת בבר  2012A Trace of the Sun: Volunteering in Japanעצמהדוקומנטרי 2023  מלצרית ג'נה האנטרסון  הקלטה חיה של המחזמר על הבמה2025Come See Me in the Good Lightדוקומנטרי;  מפיקה בפועל לא ידועThe Delicate Mediumסרט קצר; מפיקה בפועל

טלוויזיה
שנהשםתפקידהערות 2008Lipstick Jungleעצמהפרק: "Chapter Nine: Help!"2009רוק 30עצמהפרק: "Kidney Now!" 2011ההרפתקאות האפיות של באקט וסקינרעצמהפרק: "כוכב רוק אפי"The Sing-Offשופטת11 פרקיםהבלתי רגיליםעצמהפרק: "חיה בלתי רגילה"2013קומיוניטיהמדריכה בכדור הפורחפרק: "Intro to Felt Surrogacy"2016רחוב סומסוםעצמהפרק: "Music Magic"2017Julie's Greenroomעצמה2 פרקים  2018ישו כוכב עליון- לייב בקונצרטמרים המגדליתספיישל טלוויזיוני 2018טקס פרסי הטוני ה-72מארחתספיישל טלוויזיוני 2019 סאטרדיי נייט לייב אורחת מוזיקלית פרק: "קיט הרינגטון/שרה ברליס"קארפול קריוקי: הסדרהעצמהפרק: "בן פלאט & שרה ברליס" 2020 סנטרל פארקפרק: "Skater's Circle"פזמונאית: "Weirdos Make Great Superheroes"Little Voiceעצמהפרק: "Sing What I Can't Say"
גם מפיקה בפועל2021–2024בנות לנצחדון סולאנותפקיד ראשי

תיאטרון
שנההפקהתפקידקטגוריהמקור 2016 בת הים הקטנה אריאל קונצרט 2017מלצרית ג'נה האנטרסון ברודוויי 2018 ישו כוכב עליון מרים המגדלית קונצרט  2019מלצרית ג'נה האנטרסון ברודוויי  2020 ווסט אנד  2021 ברודוויי2022 אל תוך היעראשת האופה הדרנים! ברודוויי  2023 גוטנברג! המחזמר! מפיקה אורחת 

פרסים ומועמדויות
 שנה פרס קטגוריה עבור תוצאה מקור2008ASCAP Pop Music AwardsASCAP Vanguard Awardעצמה 2009פרס גראמי שיר השנה "Love Song"  ביצוע הפופ הווקאלי הטוב ביותר לאישה 2011 "King of Anything"  מערכות נתוני שידור 700,000 Spins "Love Song"  2012 MVPA Awards הבכורה הבמאית הטובה ביותר "Gonna Get Over You"  הכוריאוגרפיה הטובה ביותר 2014 פרסי המוזיקה העולמית השיר הטוב ביותר בעולם "Brave"  פרסי המוזיקה שלiHeartRad שיר השנה  MTV Video Music Awards Japan הכוריאוגרפיה הטובה ביותר  פרס גראמי ביצוע סולו הפופ הטוב ביותר  אלבום השנה The Blessed Unrest  פרסי המוזיקה האמריקאית אמן המוזיקה העכשווית למבוגרים האהוב ביותר עצמה פרסי המוזיקה הגלובליםGold Medal Award: Singer-Songwriterעצמה 2016 פרס טוני הפסקול המקורי הטוב ביותרמלצרית  פרס דרמה דסק מוזיקה יוצאת דופן  כתיבת מילים יוצאת דופן  פרסי חוג המבקרים החיצוני פסקול חדש יוצא דופן (ברודוויי או אוף ברודוויי) 2017 פרס גראמי אלבום המחזמר הטוב ביותר  פרסי הקהל של Broadway.com המחליפה האהובה ביותר  פרסי המוזיקה במדיה של הוליווד השיר הטוב ביותר בסרט עלילתי "If I Dare"  פרס החלוצה פרס החלוצה במוזיקה עצמה2018 פרס טוני הפסקול המקורי הטוב ביותר בובספוג המחזמר  פרס אמי לבידור בפריים טיים שחקנית משנה מצטיינת במיני-סדרה או בסרט טלוויזיה ישו כוכב עליון  2019 פרס גראמי אלבום המחזמר הטוב ביותר  פרס אמי לבידור בפריים טיים מוזיקה ומילים מקוריות מצטיינות טקס פרסי הטוני ה-72(שיר: "This One's for You") ספיישל מצטיין בהופעה חיה טקס פרסי הטוני ה-72 2020 פרס גראמי הופעת השורשים האמריקאית הטובה ביותר "Saint Honesty" פרסי לורנס אוליבייה תרומה מוזיקלית יוצאת דופןמלצרית  המחזמר החדש הטוב ביותר 2023 פרס גראמי אלבום המחזמר הטוב ביותר אל תוך היער  פרס טוניהשחקנית הטובה ביותר במחזמר פרס דרמה דסק הופעה ראשית יוצאת דופן במחזמר  פרסי ליגת הדרמה ביצועים יוצאי דופן  2024 פרס אמי לבידור בפריים טיים מוזיקה ומילים מקוריות מצטיינות"The Medium Time"  פרסי המוזיקה במדיה של הוליווד השיר המקורי הטוב ביותר בתוכנית טלוויזיה/מיני סדרה 2026פרסי אגודת המלחינים והכותביםשיר מקורי מצטיין להפקה דרמטית או דוקומנטרית במדיה חזותית"Salt Then Sour Then Sweet" 

דיסקוגרפיה
 אלבומי אולפן 
2004 – Careful Confessions
2007 – Little Voice
2010 – Kaleidscope Heart
2013 – The Blessed Unrest
2015 – What's Inside: Songs from Waitress
2019 – Amidst the Chaos
2020 – More Love: Songs from Little Voice Season One

 אלבומי הופעה 
 2008 – Between the Lines: Sara Bareilles Live at The Fillmore
 2011 – iTunes Live from SoHo
 2012 – Once Upon Another Time
 2013 – Brave Enough: Live at the Variety Playhouse
 2021 – Amidst the Chaos: Live at the Hollywood Bowl

סינגלים
 2007 – "Love Song"
 2008 – "Bottle It Up"
 2009 – "Gravity"
 2010 – "king Of Anything"
2011 – "Uncharted"
2011 – "Gonna Get Over You"
2011 – "Love Is Christmas"
 2012 – "Stay"
 2012 – "Beautiful Girl"
 2013 – "Brave"
 2014 – "I Choose You"
 2020 – "No Such Thing"
 2020 – "Free to Be... You and Me"
 2020 – "Little Voice”

קישורים חיצוניים

 הערות שוליים 

קטגוריה:זמרות פופ אמריקאיות
קטגוריה:זמרות אמריקאיות
קטגוריה:פסנתרניות אמריקאיות
קטגוריה:זוכות פרס גראמי
קטגוריה:אמניות אפיק רקורדס
קטגוריה:בוגרות אוניברסיטת דרום קליפורניה
קטגוריה:אמריקאיות שנולדו ב-1979
קטגוריה:אמריקאים שנולדו ב-1979